
Comisia pentru buget, 

finanţe şi bănci
BIROUL PERMANENT

AL

CAMEREI DEPUTAŢILOR

Vă trimitem, alăturat, propunerea legislativă  privind reglementarea adaosului comercial pentru produsele alimentare de bază cu care comisia noastră a fost sesizată în fond cu adresa Biroului Permanent nr.249din 30 octombrie 1997. 

	PREŞEDINTE, 

Traian Decebal Remeş 

Comisia pentru buget, 

finanţe şi bănci
RAPORT

asupra propunerii legislative privind reglementarea adaosului comercial pentru produsele alimentare de bază

In urma examinării propunerii legislative privind reglementarea adaosului comercial pentru produsele alimentare de bază în şedinţa din 4 iunie 1998, comisia a hotărât că aceasta nu poate fi acceptat şi propune Plenului respingerea pentru următoarele motive:


- potrivit dispoziţiei art.4 din Legea concurenţei nr.21/1996 preţurile produselor şi tarifele serviciilor cu excepţiile prevăzute în Ordonanţa de urgenţă a Guvernului nr.7/1998, între care nu figurează produsele alimentare – se determină în mod liber, prin concurenţă, pe baza cererii şi a ofertei;


- limitarea adaosului comercial la unele produse alimentare contravine politicii Guvernului privind asigurarea unui cadru legislativ care să permită desfăşurarea liberă a comercializării produselor;


- adaosul  comercial impus contravine regulilor de bază privind asigurarea unui cadru concurenţial normal unei economii de piaţă.


Prezenta propunere legislativă face parte din categoria legilor ordinare.

PREŞEDINTE,

 Traian Decebal Remeş

Experţi parlamentari:

Bărdiţă Mariana

Onete Alexandru

